Janet Akyüz Mattei

Janet Akyüz Mattei (2 de Djenero de 1943 – 22 de Marso de 2004) era una astronomista turko-amerikana ke yego a ser la direktora  de la Asosiasion Amerikana de Miradores de Estreyas Variantes (AAVSO) desde 1973 fina 2004.

 Biografiya 
Mattei nasio en Bodrum, Turkiya, ija de Bella i Baruk Akyüz, en una famiya de djudios turkos i ambezo enel American Collegiate Institute, en Izmir. The Janet Mattei Gravesite", AAVSO, Volume 33, 2005, p. 149. Diskues de eskapar el lise, se fue a bivir a los Estatos Unitos para ambezar en la Universita BrandeisJanet Akyuz Mattei (1943 -2004)  en Waltham, Massachusetts, por modre de una borsa. Diskues de eskapar los sus estudios, era konvidada para lavorar kon Dorrit Hoffleit enel Observatorio Maria Mitchell en Nantucket, Massachusetts.

Lavoro enel Observatorio Leander McCormick en Charlottesville, Virginia de 1970 fina 1972 i aresivio el su Maestrado en Astronomiya de la Universita de Virginia en 1972. Diskues de esto, se espozo kon Mike Mattei. Aresivio el su Ph.D. en Astronomiya en 1982, de la Universita de la Mar Egea en Izmir (Turkiya).

 Karriera profesionala 

Durante la su karriera, publiko mas de 500 artikolos de sensia.Dr. Akyüz-Mattei’nin adı yaşatılacak.  En las anyadas ke lavoro komo direktora del AAVSO, mas de 30 anyadas en total, arrekojio imajes de estreyas variantes echas por astronomos amatores de todo del mundo. Endemas, krio munchos programas de abediguasion entre astronomos amatores i profesionalos. Eya amostro muncho entereso en la edukasion, komo por enshemplo kon el prodjekto Hands-On Astrophysics (HOA),Obituary: Janet Akyüz Mattei, 1943-2004. SAO/NASA ADS Astronomy Abstract Service.  enel kualo enkorajo el entereso en la astrofisika no solo en maestros mas tambien en elevos de lise, djenerando ansina munchos prodjektos de sensia. Basho la su giatura, la baza de datos de la asosiasion era echa de akseso libbero para maestros i endemas konsigio ke astronomos amatores aresivieran akseso al Teleskop Hubble.Janet Akyuz Mattei, Astronomer, Dies at 61.  

Akyüz Mattei aresivio munchos premios, komo la Medalya de los 100 Anyos de la Sosyete Astronomika de Fransia, en 1987; el Premio George Van Biesbroeck de la Sosyete Astronomika Amerikana, en 1993; el Premio Leslie Peltier de Astronomiya, en 1993; el primer Premio Giovanni Battista por el su apoyo a los astronomos amatores, el Premio de la Union de Astronomos Amatores Italianos, en 1995; y la Medalya Jackson-Gwilt de la Real Sosyete Astronomika, en 1995. El asteroit 11695 Mattei es yamado enel su onor. Janet Akyüz Mattei, astrónoma. Mujeres con Ciencia. 2 de enero de 2016.  Partisipo en varias konvensiones de la Liga Iberoamerikana de Astronomiya (LIADA)Falleció Janet Akyüz Mattei (1943-2004). Cielo Sur 

 Muerte 
Murio de lusemia en Boston en Marso de 2004.

 Referensias 

Kateggoría:Mujeres de la Turkiya
Kateggoría:Mujeres Sientistas
Kateggoría:Astronomiya
Kateggoría:Djudios de la Turkiya